Na temelju članka 76. stavak 4. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15, 19/16 i 98/19) i članka 30. Statuta Općine Vladislavci („Službeni glasnik“ Općine Vladislavci 3/13, 3/17 i 2/18), Općinsko vijeće Općine Vladislavci na svojoj 20. sjednici održanoj 17. prosinca 2019. godine donosi

**PROGRAM**

**javnih potreba u sportu na**

 **području Općine Vladislavci za 2020. godinu**

**Članak 1.**

Sredstva za financiranje programa javnih potreba u sportu osiguravaju se u Proračunu Općine Vladislavci za 2020. godinu u visini od 164.000,00 kuna.

**Članak 2.**

Programom javnih potreba u sportu Općine Vladislavci za 2020. godinu utvrđuju se aktivnosti, poslovi, djelatnosti u sportu od značenja za Općinu Vladislavci, kao i za njenu promociju na svim razinama suradnje.

Programom se posebice utvrđuju potrebe u održavanju igrališta i sportskih terena, te donacija sportskim klubovima koji djeluju na području Općine Vladislavci, a svojim radom i aktivnostima pridonose sportskom razvoju općine.

**Članak 3.**

Financiranje javnih potreba u sportu provodi se kako slijedi:

- tekuća donacija sportskim društvima 140.000,00 kn

- podmirivanje troškova električne energije

 na objektima koje koristi NK „LIV“ 1949 I NK „GOLEO“ 24.000,00 kn

**UKUPNO 164.000,00 kn**

**Članak 4.**

Doznaka sredstava udrugama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16), izuzev podmirivanja troškova električne energije koji trošak plaća Općina Vladislavci po ispostavljenim računima za trošak električne energije od strane distributera.

**Članak 5.**

Financijska sredstva za ostvarivanje javnih potreba iz ovog Programa osigurat će se iz Proračuna Općine Vladislavci za 2020. godinu ovisno o pritjecanju sredstava u Proračun.

**Članak 6.**

Ovaj Program stupa na snagu osmog dana od dana objave „Službenom glasniku“ Općine Vladislavci, a primjenjuje se od 1. siječnja 2020.

KLASA: 620-01/19-01/03

URBROJ: 2158/07-01-19-02

Vladislavci, 17. prosinca 2019.

Predsjednik

Općinskog vijeća

Krunoslav Morović, v.r.